कोर्ट ने कहा - बेटे को सही रास्ता दिखाने के बजाय पिता खुद हिंसा कर रहे
दिल्ली में फरवरी 2020 में हुए दंगे में कड़कड़डूमा कोर्ट ने दो लोगों को सजा सुनाई है। दोषी पाए जाने वाले दो लोग बाप-बेटे हैं। सजा के तहत पिता को 3 व बेटे को 7 साल की कैद मिली है। शुक्रवार को सजा सुनाने के2020 Delhi riots Court sentences man to 7 years rigorous imprisonment his father to 3 years
दिल्ली में फरवरी 2020 में हुए दंगे में कड़कड़डूमा कोर्ट ने दो लोगों को सजा सुनाई है। दोषी पाए जाने वाले आरोपी बाप-बेटे हैं। सजा के तहत पिता को 3 व बेटे को 7 साल की कैद मिली है।
शुक्रवार को सजा सुनाने के साथ ही कोर्ट ने पिता मिठन सिंह और उसके बेटे जॉनी कुमार पर सख्त टिप्पणियां भी कीं। कोर्ट ने कहा कि पिता ने बेटे को सही रास्ता दिखाने के बजाय खुद हिंसा की।
लोक अव्यवस्था का सबसे हिंसक प्रारूप है दंगा
कोर्ट ने कहा, सांप्रदायिक दंगे लोक अव्यवस्था का सबसे हिंसक प्रारूप हैं। यह समाज को प्रभावित करता है। सांप्रदायिक दंगा बड़ा खतरा है, जो नागरिकों के बीच भाईचारे की भावना के लिए गंभीर खतरा है। सांप्रदायिक दंगों से न केवल जीवन और संपत्ति का बल्कि, सामाजिक ताने-बाने को भी नुकसान पहुंचता है।
DVR और आवाज नमूना रिपोर्ट प्रस्तुत करने के निर्देश 
दूसरी ओर, दिल्ली दंगे से जुड़े एक अन्य केस में बीते मंगलवार को हाई कोर्ट ने FSL को 2020 के दंगों से संबंधित डिजिटल वीडियो रिकॉर्डर यानी DVR और आवाज नमूने की रिपोर्ट प्रस्तुत करने का निर्देश दिया है। यह ऑडियो उस केस से जुड़ा है, जिसमें आरोप था कि दिल्ली में 2020 दंगों के दौरान कुछ युवकों को राष्ट्रगान गाने को मजबूर किया गया।
जानें क्या है दिल्ली दंगा, 755 लोगों पर FIR दर्ज
दिल्ली में 23 फरवरी 2020 को शुरू हुआ दंगा 25 फरवरी को जाकर थमा था। नॉर्थ ईस्ट दिल्ली में हुए इस दंगे में 42 लोगों की जान चली गई थी। दिल्ली के जाफराबाद, सीलमपुर, भजनपुरा, ज्योति नगर, करावल नगर, खजूरी खास, गोकुलपुरी, दयालपुर और न्यू उस्मानपुर समेत 11 पुलिस स्टेशन के इलाकों में दंगाइयों ने जमकर उत्पात मचाया था। इस दंगे में कुल 520 लोगों पर FIR दर्ज की गईं थीं।
जानिए, देश में दंगों के हालात…
हर साल कम से कम 300 सांप्रदायिक दंगों के केस दर्ज होते हैं
आम धारणा ये है कि 2002 के गुजरात दंगों के बाद देश में सांप्रदायिक दंगे नहीं हुए हैं लेकिन आंकड़े कुछ और कहते हैं। 2021 में ही देश में सांप्रदायिक दंगों के 378 केस दर्ज हुए थे। जबकि 2020 में तो ये केस 857 थे।
ये केस सांप्रदायिक दंगों के हैं। इसके अलावा राजनीतिक प्रदर्शनों में हुई हिंसा, किसान आंदोलन या छात्रों के उपद्रव को मिला दें तो सिर्फ 2021 में दंगों के 41954 केस दर्ज किे गए थे। इनमें करीब 1.50 लाख लोगों को गिरफ्तार किया गया था।
5 साल में सबसे ज्यादा दंगे बिहार में, दिल्ली दूसरे नंबर पर
2017 से 2021 के बीच सबसे ज्यादा 633 सांप्रदायिक दंगों के केस बिहार में दर्ज हुए हैं। 2021 और 2020 को छोड़ दें तो हर साल बिहार में ही सबसे ज्यादा सांप्रदायिक दंगे होते हैं।
2021 में झारखंड में सबसे ज्यादा 100 सांप्रदायिक दंगों के केस दर्ज हुए थे। जबकि 2020 में दिल्ली दंगों में सबसे ज्यादा 520 केस दर्ज हुए थे। 2020 के दंगों को छोड़ दें तो दिल्ली में सांप्रदायिक हिंसा के मामले कम होते हैं।
गुजरात सरकार का दावा रहा है कि 2002 के बाद से राज्य में कभी भी सांप्रदायिक हिंसा नहीं भड़की है। जबकि सच्चाई ये है कि 2017 से 2021 के बीच गुजरात में भी सांप्रदायिक हिंसा के 134 केस दर्ज हुए हैं। 2021 में भी राज्य में सांप्रदायिक दंगों के 3 केस दर्ज हुए हैं।
अन्य हिंसा से जुड़ी यह खबर भी पढ़ें...
मणिपुर में एरिया डॉमिनेशन ऑपरेशन शुरू, 35 हथियार बरामद
सेना और असम राइफल्स ने शनिवार को पुलिस और CRPF के साथ मिलकर मणिपुर के पहाड़ी और घाटी क्षेत्र में एरिया डॉमिनेशन ऑपरेशन शुरू किया। जिसमें 35 हथियार और 88 बम बरामद हुए। मणिपुर सरकार के सुरक्षा सलाहकार कुलदीप सिंह ने यह जानकारी दी। उन्होंने बताया कि शनिवार को राज्य में हिंसा नहीं हुई। पढ़ें पूरी खबर...